Ribe Stifts Adresseaviser, 1842-04-13
En Borger i Ribe. Til Hr. Farver Matzen. Ja, Jndsenderen gjentager det, Deres og Kollega's Handlemaade maa synes gaadefuld for Enhver, som ikke kjender de Bevæggrunde, der have bestemt Dem til at fatte og udføre Beslutninger, der kun lidet baade den Kommune, hvis Tarv De skulde paasee. Hvis Hr. Matzen tillader det, saa forekommer det Jndsenderen noget mistænksomt, at hans Anonymitet skal kunne være til Hinder for den forlangte Oplysnings Erholdelse, ret ligesom det ikke var en Sag, som enhver Borger med fuld Ret kunde fordre oplyst. – Men det kniber, naar man skal forsvare en Sag, der trænger til Forsvar, eller med andre Ord ikke kan forsvares, og saa er det at man opvarter med undvigende Spidsfindigheder som et Slags Surrogat. Om de anførte 42 Ls. Ert. for hver Foustage Kalk fra Apenrade er saa meget urigtig, skulle vi strax see. Deres Kollega siger vel, at samme Kalk kun koster Kommunen 40 Ls. pr. Foustage, alligevel mere end nok. Men meener De ogsaa, at denne Regning er i Virkelighed rigtig Efter hvad senere er oplyst koster Kalken her paa Stedet ikke 42, men 14 Ls, naar nu i Apenrade godtgjøres for hver ledig Foustage 4 Ls., bliver det ganske rigtig 40 Ls. Nu pleier man rigtignok at betale i Retourfragt af hver saadan ledig Foustage 1 L., og er Prisen saaledes (med mindre Vognmanden, hvilket ikke kan antages, viser større Skaansel imodKommunekassen, end De og Deres Kollega, 41 Ls., vi mangle nu kun 1 Ls., og den vilde vi let faae fat paa, naar vi, som billigt er, tage med i Beregningen en heel Tønde ubrændte Kalksteen, som De erindrer, faldt af ved Lædskningen. Seer De, nu have vi de 42 Ls., og vi have ogsaa 29 Foustager, Kalk i Kommunekassens Kalkkule i Krudthuset, men om den er god eller slet, gjør vel intet til Sagen, da den jo er kommen fra Apenrade og raisonabelt betalt. – Det gjør mig kun ondt, at De i denne Deres første Funktion ikke synes at have været meget heldig, saameget mere som den gode Villie ikke altid tages som fuld Erstatning for et Hverv slette Udførelse. Skjøndt her kunde være meget at sige, hvis man udførlig vilde bearbeide Deres ikke meget gehaltrige Raisonnement, saa indskrænker man sig, for ikke at trætte Læserne, til det ene Spørgsmaal, har De, forinden De lod nævnte Kalk komme fra Apenrade, erkyndiget Dem om samme ikke kunde faaes her, og er der svaret Nei, samt nægtet at levere Kommune kassen det behøvende Qvantum, eller har det havt et saadant Hastværk, at det nødvendigt skulde haves inden ny Kalk kunde faaes her ved Kalkbrænderiet, hvor den første Brænding altid pleier at blive fuldført i denne Maaned? Jeg skal sluttelig søge at stille Dem tilfreds med Hensyn til den Dem overkomne Vrede ved at see Kommunekassen, sammenlignet med en Enke. Det er mig ubegribeligt, hvorledes denne i al Uskyldighed brugte Lignelse kan forurolige Dem og bringe Dem reent ud af Deres gode Skind, De maa jo dog vel tilstaae, at Lignelsen i dens væsentligste Dele er rigtig, at begges, Enkens og nævnte Kasses Existence og Velvære beroe paa Værgens eller Værgernes større eller mindre Dygtighed og større eller mindre Retskaffenhed! Skam Dem, Høistærede! De lader jo Galden regiere Dem i den Grad, at De glemmer al Høflighed og i lidenskabelig Hede sætter mig i Klasse med "samvittighedsløse og skamløse Skumlere", med saadanne slemme Mennesker, som "snige sig om i Mørket, letsindig søge at sætte Medborgeres gode Navn og Rygte paa Spil. Nei, Hr. Maden! Deres "gode Navn og Rygte vil man ikke berøve Dem, det er et Klenodie, som De paa ingen Maade kan undvære, især nu i Deres ny Stilling som Borgerrepræsentant. – Skjøndt Jndsenderen vil være anonym, mener han det dog godt med Dem, og han venter derfor, at De tilgiver ham denne Grille, saameget mere som han dog i Grunden nærer en vis Velvillie for Dem, og det kan vel ikke være anderledes, da han har seet Dem beklæde adskillige Hædersposter i det borgerlige Samfund, og vistnok med meest Værdighed Borgercapitainsposten. Man vilde endnu kun erindre Dem og Kollega om, hvor smukt det vilde være handlet af Dem, hvis De samvittighedsfuldt refunderede Kommunekassen den Difference-Udgift, som Deres formeentlig aldeles urigtige Fremgangsmaade har paaført den.